Долбоор

Тиркеме

Кыргыз Республикасынын

Министрлер Кабинетинин

2022-жылдын “—”- \_\_\_\_\_\_

№ \_\_\_\_\_\_\_\_\_\_\_\_\_\_

токтомуна

**Микрокоруктун жана жергиликтүү маанидеги өзгөчө корголуучу жаратылыш аймагынын түзүлүшү жана иштеши жөнүндө**

**ТАРТИП**

1. **Жалпы жоболор**

1. Бул микрокоруктун жана жергиликтүү маанидеги өзгөчө корголуучу жаратылыш аймагынын түзүлүшү жана иштеши жөнүндө тартип (мындан ары – Тартип) «Өзгөчө корголуучу жаратылыш аймактары жөнүндө» Кыргыз Республикасынын Мыйзамын ишке ашыруу максатында иштелип чыккан жана микрокоруктун жана жергиликтүү маанидеги өзгөчө корголуучу жаратылыш аймагынын түзүлүшүн жана иштешин жөнгө салат.

2. Микрокоруктар жана жергиликтүү маанидеги өзгөчө корголуучу жаратылыш аймактары төмөнкү максатта түзүлөт:

- биотүрдүүлүктү жана экосистемаларды сактоо жана көбөйтүү;

- ресурстарды жана генофондду сактоону жана көбөйтүүнү камсыз кылуу;

- экосистемалардагы бузулууларды компенсациялоону камсыз кылуу;

- биологиялык ар түрдүүлүктү жана адам үчүн жагымдуу экологиялык чөйрөнү сактоону камсыз кылууну колдоо;

- жергиликтүү коомчулукту экологиялык жактан агартуу жана тарбиялоо;

- биологиялык ар түрдүүлүктү сактоо ишине жарандарды жана жергиликтүү коомчулукту тартуу.

3. Микрокорук жана/же жергиликтүү маанидеги өзгөчө корголуучу жаратылыш аймагы (мындан ары - жергиликтүү маанидеги ӨКЖА) ошол микрокорукту жана/же жергиликтүү маанидеги ӨКЖАны түзүлүүнү жана иштетүүнү пландаштырылып жаткан жергиликтүү өз алдынча башкаруу органдарынын (мындан ары - ЖӨБ) аймагында жана алардын чечими менен түзүлөт.

Микрокорук жана/же жергиликтүү маанидеги ӨКЖАны түзүү жөнүндө чечим ЖӨБтүн өкүлчүлүктүү органынын (мындан ары - жергиликтүү кеңеш) жыйналышында кабыл алынат. Ошондой эле бул чечим менен түзүлүп жаткан микрокорук же жергиликтүү маанидеги ӨКЖА жөнүндөгү Жобо бекитилет.

Жергиликтүү кеңештин чечиминин негизинде ЖӨБтүн аткаруу органы (айыл өкмөтү/мэрия) өзүнүн токтому менен жергиликтүү өз алдынча башкаруунун аймагында экосистемаларды (алардын участокторун) сактоо үчүн микрокорукту жана/же жергиликтүү маанидеги ӨКЖАны түзөт.

4. Эгерде пландаштырылып жаткан микрокоруктун жана/же жергиликтүү маанидеги ӨКЖАнын аймагы бир нече айыл аймактарынын аймагында жайгашса, анда мындай микрокорукту жана/же жергиликтүү маанидеги ӨКЖАны түзүү жөнүндө чечимди тиешелүү райондук кеӊеш кабыл алат. Ошондой эле бул чечим менен түзүлүп жаткан микрокорук же жергиликтүү маанидеги ӨКЖА жөнүндөгү Жобону бекитет.

Райондук кеңештин чечиминин негизинде жергиликтүү мамлекеттик администрация (мындан ары - ЖМА) өзүнүн токтому менен райондун аймагында экосистемаларды (алардын объекттерин) сактоо үчүн микрокорукту жана/же жергиликтүү маанидеги ӨКЖАны түзөт.

5. Микрокорукту жана/же жергиликтүү маанидеги өзгөчө корголуучу жаратылыш аймактарын түзүү айлана-чөйрөнү коргоо жаатындагы ыйгарым укуктуу мамлекеттик органдын (мындан ары - ыйгарым укуктуу мамлекеттик орган); тиешелүү ЖМА жана ЖӨБ органдарынын (жергиликтүү жамаат); юридикалык жактардын (илимий, коомдук жана экологиялык уюмдар) (мындан ары - кызыкдар тарап) демилгеси боюнча жүзөгө ашырылат;

6. Микрокоруктун жана/же жергиликтүү маанидеги ӨКЖАны иштетүү ишкердик (коммерциялык) иш болуп саналбайт жана анын негизги максаты катары киреше алууну көздөбөйт.

7. Микрокорук жана жергиликтүү маанидеги ӨКЖА 10 жылдык мөөнөттө түзүлөт. Микрокоруктун жана жергиликтүү маанидеги ӨКЖАнын мөөнөтү аяктагандан кийин ал кийинки мөөнөткө узартылышы мүмкүн. Микрокоруктун жана жергиликтүү маанидеги ӨКЖАнын иштөө мөөнөтүн узартуу адистештирилген илимий мекеменин (уюмдун) корутундусунун негизинде тиешелүү жергиликтүү же райондук кеңештин чечими менен жүзөгө ашырылат).

8. Пландаштырылган микрокоруктун жана/же жергиликтүү маанидеги ӨКЖАнын аймагы экологиялык жактан өз алдынча болууга, корголуучу экосистемаларды жана ландшафттарды, же алардын айрым негизделген аймактарын камтууга тийиш.

9. Микрокорукту жана/же жергиликтүү маанидеги ӨКЖАны түзүү үчүн аймакты (жер участогун) уюштуруу жана бөлүп берүү тиешелүү жер участокторунун менчик ээлери жана жер пайдалануучуларынын макулдугу менен жүзөгө ашырылат, жана ошондой эле жер, жаратылышты коргоо жана шаар куруу мыйзамдарынын нормаларына жана талаптарына ылайык тиешелүү компетенттүү органдар менен макулдашылат.

10. Микрокорукту жана/же жергиликтүү маанидеги ӨКЖАны түзүү табигый чектер боюнча алардын чектерин белгилөө менен баяндоо жана тиешелүү аймактардын жерлерин экспликациялоо менен жүзөгө ашырылат.

**2. Микрокорукту жана жергиликтүү маанидеги ӨКЖАны түзүүнүн тартиби**

11. Микрокорукту жана/же жергиликтүү маанидеги ӨКЖАны түзүүнү демилгелөө үчүн кызыкдар тарап микрокорукту жана/же жергиликтүү маанидеги ӨКЖАны түзүүнүн негиздүү Долбоорун даярдайт, анда төмөнкүлөр камтылууга тийиш:

- экосистеманын абалы, аймактын ландшафттык-географиялык жайгашуусу, уникалдуу жаратылыш комплекстеринин жана биологиялык ар түрдүүлүктүн объектилеринин бар экендиги жөнүндө маалыматтар ж.б.);

- зоналаштыруу жана картографиялык материалдарды эске алуу менен чек араларды сыпаттоо, ошондой эле пландаштырылган микрокорукка жана жергиликтүү маанидеги ӨКЖА боюнча «Кадастр» мамлекеттик мекемесинин аймактын чек аралары боюнча талаш-тартыштардын жоктугу жана үчүнчү жактардын укуктарынын бузулушунун жоктугу жөнүндө корутундусу;

- микрокоруктун жана/же жергиликтүү маанидеги ӨКЖАны түзүүгө макулдук берүү жөнүндө тиешелүү жергиликтүү жамааттын чогулушунун (тургундардын чогулушунун) протоколу;

- пландаштырылган микрокорукту жана/же жергиликтүү маанидеги ӨКЖАны башкарууга болжолдонгон орган (юридикалык жак), башкаруунун тартиби, күтүү жана эксплуатациялоо боюнча жумуштарды/кызматтарды каржылоо жана милдеттенмелерди аткаруу мүмкүнчүлүгү жөнүндө маалымат.

Ошол эле учурда кызыкдар тарап түзүлүп жаткан микрокорук же жергиликтүү маанидеги ӨКЖА жөнүндө жобонун долбоорун иштеп чыгат.

12. Кызыкдар тарап микрокорук же жергиликтүү маанидеги ӨКЖАнын түзүлүшүнүн негиздүү Долбоорун жана ал жөнүндө Жобонун долбоорун адистештирилген илимий мекемеге ошол аймактын экологиялык баалуулугу жөнүндө корутунду алуу үчүн берет.

13. Микрокоруктун же жергиликтүү маанидеги ӨКЖАнын түзүлүшүнүн негиздүү Долбоорун жана ал жөнүндө Жобонун долбоору адистештирилген илимий мекеменин оң корутундусу менен ыйгарым укуктуу мамлекеттик органга мамлекеттик экологиялык экспертиза жүргүзүү жана макулдашуу үчүн киргизилет.

14. Микрокорукту жана/же жергиликтүү маанидеги ӨКЖАнн түзүүнүн негиздүү Долбоорун даярдоо, ал жөнүндө Жобону иштеп чыгуу жана адистештирилген илимий мекеменин жана мамлекеттик экологиялык экспертизанын корутундуларын алуу кызыкдар тараптын өздүк каражатынын же Кыргыз Республикасынын мыйзамдары тыюу салбаган башка булактардын эсебинен жүзөгө ашырылат.

15. Микрокорукту жана/же жергиликтүү маанидеги ӨКЖАны түзүү үчүн кызыкдар тарап микрокорук жана/же жергиликтүү маанидеги ӨКЖА түзүү пландаштырылган (демилгегеленген) аймагына ылайык тиешелүү жергиликтүү же райондук кеңешке төмөнкү документтерди жөнөтөт:

- эркин формадагы микрокорук жана/же жергиликтүү маанидеги ӨКЖА түзүү жөнүндөгү сунуш (демилге);

- адистештирилген илимий мекеменин жана мамлекеттик экологиялык экспертизанын корутундулары тиркелген микрокоруктун жана/же жергиликтүү маанидеги ӨКЖАны түзүүнүн негиздүү Долбоору жана ыйгарым укуктуу мамлекеттик органдын негиздүү Долбоорго жазуу жүзүндө берилген макулдугу;

- түзүлүп жаткан микрокорук же жергиликтүү маанидеги ӨКЖА жөнүндө Жобонун долбоору.

16. Негиздүү Долбоорго адистештирилген илимий мекеменин жана мамлекеттик экологиялык экспертизанын тиешелүү оң корутундулары жана ыйгарым укуктуу мамлекеттик органдын негиздүү Долбоорго жазуу жүзүндөгү макулдугу, жана микрокорук же жергиликтүү ӨКЖА жөнүндө Жобонун долбоору тиркелген сунуш (демилге) жергиликтүү маанидеги мыйзамдарда белгиленген тартипте жергиликтүү же райондук кеңеш тарабынан катталып алынат жана Кыргыз Республикасынын жергиликтүү өз алдынча башкаруу чөйрөсүндөгү мыйзамдарына ылайык тиешелүү жергиликтүү же райондук кеңештин кароосуна киргизилет.

17. Тиешелүү жергиликтүү же райондук кеңеш микрокорукту жана/же жергиликтүү маанидеги ӨКЖАны түзүү жөнүндө чечим кабыл алынган күндөн тартып 5 жумушчу күндүн ичинде тиешелүү документтердин пакетин тиркөө менен микрокоруктун жана/же жергиликтүү маанидеги ӨКЖАны түзүлүшү жана иштеши үчүн зарыл болгон жол-жоболорду аткаруу жана координациялоо үчүн ЖӨБ же ЖМА органдарына чечимди жиберет

18. ЖӨБ же ЖМАдын тиешелүү аткаруу органы жергиликтүү же райондук кеңештин микрокорукту жана/же жергиликтүү маанидеги ӨКЖАны түзүү жөнүндө чечимин алган күндөн тартып 10 жумушчу күндүн ичинде микрокорукту жана/же жергиликтүү маанидеги ӨКЖАны түзүү жөнүндө чечим кабыл алат жана күбөлөндүрүлгөн чечимдин жана түзүлгөн микрокорук же жергиликтүү маанидеги ӨКЖА жөнүндөгү Жобонун көчүрмөлөрүн жөнөтөт:

- мыйзамдарда белгиленген тартипте өзгөчө корголуучу жаратылыш аймактарынын мамлекеттик кадастрынын маалыматтарына киргизүү үчүн ыйгарым укуктуу мамлекеттик органга;

- кызыктар тарапка.

**3. Микрокоруктун жана жергиликтүү маанидеги ӨКЖАнын**

**иштөө тартиби**

19. Микрокоруктун же жергиликтүү маанидеги ӨКЖАнын иштеши Жобонун негизинде жүзөгө ашырылат;

Микрокорук же жергиликтүү маанидеги ӨКЖА жөнүндө жобо төмөнкү маалыматтарды камтууга тийиш:

- микрокоруктун же жергиликтүү маанидеги ӨКЖА аталышы;

- жайгашкан жери;

- иш жүргүзүүнүн милдети жана максаттары;

- түзүүчү документтерди көрсөтүү менен аймактын (акваториянын) чек аралары жөнүндө маалыматтар;

- микрокоруктун же жергиликтүү маанидеги ӨКЖАнын иштөө мөөнөттөрү;

- тыюу салынган жана уруксат берилген иштердин түрлөрүнүн тизмеси;

- жергиликтүү маанидеги микрокоруктун же ӨКЖАнын башкаруу органдарынын курамы, компетенциясы жана алар тарабынан чечимдерди кабыл алуу тартиби жөнүндө маалыматтар;

- микрокоруктарды же жергиликтүү маанидеги ӨКЖА башкаруучу юридикалык жактын, ЖӨБ же ЖМАнын аткаруу органынын укуктары жана милдеттери;

- микрокоруктун же жергиликтүү маанидеги ӨКЖАны башкаруучу юридикалык жактын жана ЖӨБ же ЖМАнын аткаруу органынын милдеттенмелери боюнча жоопкерчилик ченемдери;

- микрокорукту же жергиликтүү маанидеги ӨКЖАны жоюунун тартиби жана шарттары;

- Кыргыз Республикасынын мыйзамдарында тыюу салынбаган башка шарттар жана талаптар.

20. Микрокоруктун бардык аймагы мамлекеттик жаратылыш коругунун өзөк зонасына (ядролук зона) теңештирилет.

Микрокорукта төмөнкүлөргө тыюу салынат:

- төмөндөгү иш-чараларга багытталган иштерди кошпогондо, бардык ар кандай чарбалык жана башка иш-аракеттерге тыюу салынат:

- жаратылыш комплекстерин табигый абалында сактоо, антропогендик таасирдин натыйжасында жаратылыш комплекстеринин жана алардын компоненттеринин өзгөрүшүн калыбына келтирүү жана болтурбоо;

- санитардык жана өрт коопсуздугун камсыз кылуучу шарттарды сактоо;

- экологиялык мониторинг жүргүзүү;

- илимий-изилдөө иштерин аткаруу;

- белгиленген режимдин сакталышына мамлекеттик жана коомдук контролду ишке ашыруу.

21. Жергиликтүү маанидеги ӨКЖАда эки функционалдык зона болот: өзөк зонсы (негизги зона) жана корголуучу зона.

Жергиликтүү маанидеги ӨКЖАнын жалпы аянтынын 70%нан кем эмес өлчөмүндө өзөк зонсы (негизги зона) аныкталат, жергиликтүү маанидеги ӨКЖАнын өзөк зонасында микрокорук үчүн каралган режим белгиленет.

Жергиликтүү маанидеги ӨКЖАнын корголуучу зонасында:

- жаратылыш ресурстарынын абалына зыян келтирбеген чарбалык иштин негизги түрлөрүнө жол берилет;

- тыюу салынат:

дарылык чийки затын, мөмө-жемиштерди, мөмөлөрдү жана гүлдөрдү, ошондой эле Кыргыз Республикасынын Кызыл китебине киргизилген жана жок болуп кетүү коркунучу алдында турган өсүмдүктөрдүн түрлөрүн чогултуу;

жапайы жаныбарларга аңчылык кылуу, кармоо, уяларды, ийиндерди жана жапайы жаныбарлардын башка баш калкалоочу жайларын жана турак жайларын бузуу, ошондой эле канаттуулардын жана сойлоп жүрүүчүлөрдүн жумурткаларын чогултуу;

өсүмдүктөрдүн жана жаныбарлардын жаңы түрлөрүн акклиматизациялоо (жайгаштыруу);

өндүрүштүк жайларды куруу жана эксплуатациялоо;

пайдалуу кендерди чалгындоо жана иштетүү;

жаратылыш ресурстарына зыян келтирүүчү, жаратылыш комплекстеринин жана объектилеринин абалына коркунуч келтирүүчү, өзгөчө корголуучу аймактын табигый, илимий, маданий жана эстетикалык маанисинин төмөндөшүнө алып келген чарбалык жана башка иштердин башка түрлөрүнө.

22. Микрокоруктун жана/же жергиликтүү маанидеги ӨКЖАнын аймагында типтүү жаратылыш шарттарын сактоо, калыбына келтирүү, жаратылышты коргоо маселелерин жайылтуу, илимий-изилдөө иштерин жүргүзүү, жапайы жаныбарларды көчүрүү, айрым түрлөрдүн санын талап кылынган жөнгө салуу, бул аймактарда жаныбарларды жана канаттууларды кармоого жана атууга белгиленген тартипте тиешелүү уруксаттарды алгандан кийин уруксат берилет.

23. Микрокорукту жана/же жергиликтүү маанидеги ӨКЖАны башкаруучу юридикалык жак ыйгарым укуктуу мамлекеттик орган бекиткен формага ылайык микрокоруктун жана/же жергиликтүү маанидеги ӨКЖАнын паспортун түзөт.

24. Микрокоруктун жана/же жергиликтүү маанидеги ӨКЖАнын иштөө режими, чек аралары өзгөргөн учурда микрокоруктун жана/же жергиликтүү маанидеги ӨКЖАнын паспорту жаңыртылат (толукталат) же жаңысы түзүлөт.

25. Микрокоруктун жана/же жергиликтүү маанидеги ӨКЖАнын паспортунун (же ага толуктоолордун) көчүрмөсү, ошондой эле алардан келип чыккан учурдагы өзгөртүүлөр жөнүндө маалыматтар ыйгарым укуктуу мамлекеттик органга Кыргыз Республикасынын мыйзамдарында белгиленген тартипте өзгөчө корголуучу жаратылыш аймактарынын мамлекеттик кадастрына киргизүү үчүн берилет.

26. Жыл сайын отчеттук мезгилден кийинки айдын 15ине карата ЖӨБдүн же ЖӨБдүн аткаруу органы ыйгарым укуктуу мамлекеттик органга аны менен макулдашылган форма боюнча алар көзөмөлдөгөн аймакта жайгашкан микрокоруктун жана/же жергиликтүү маанидеги ӨКЖАнын иштеши жөнүндө отчетторду берет.

**4. Корутунду жоболор**

27. Микрокоруктун жана/же жергиликтүү маанидеги ӨКЖАнын чек аралары жана иштөө режимин өзгөртүү микрокорукту жана/же жергиликтүү маанидеги ӨКЖАны түзүүдөгүдөй эле тартипте жүргүзүлөт.

28. Микрокорукту жана/же жергиликтүү маанидеги ӨКЖАны жоюу төмөнкүдөй учурларда жүргүзүлөт:

- биологиялык, экологиялык, илимий, эстетикалык жана рекреациялык баалуулугун жоготкондо;

- ошол аймактын экологиялык жагымдуулугун жоготууга алып келген жаратылыш комплекстеринин калыбына келгис бузулууга учураганда;

- микрокоруктун жана/же жергиликтүү маанидеги ӨКЖАнын жерлерин мамлекеттик жана коомдук муктаждыктар үчүн алып койгондо;

- микрокоруктун жана/же жергиликтүү маанидеги ӨКЖАнын белгиленген иштөө мөөнөтү аяктаганда;

- кызыкдар тараптын негиздүү демилгеси.

29. Микрокорукту жана/же жергиликтүү маанидеги ӨКЖАны жоюу жөнүндө чечим жоюлуп жаткан микрокоруктун же жергиликтүү маанидеги ӨКЖАнын жайгашкан жерине ылайык тиешелүү жергиликтүү же райондук кеңеш тарабынан кабыл алынат.

30. Микрокорук жана/же жергиликтүү маанидеги ӨКЖАга жоюлган учрда, аларга тиешелүү документтер архив иши жаатындагы Кыргыз Республикасынын мыйзамдарына ылайык сакталат жана пайдаланылат.